Na temelju članka 15. i 19. Zakona o upravljanju državnom imovinom („Narodne novine” broj 52/18), u skladu sa člankom 35., stavkom 8. Zakona o vlasništvu i drugim stvarnim pravima („Narodne novine” broj 81/15 i 94/17), Strategije upravljanja imovinom Općine Negoslavci od 2020. do 2026. godine i članka 32., stavka 2., točke 2. Statuta Općine Negoslavci („Službeni glasnik Općine Negoslavci” broj 1/21), Općinski načelnik Općine Negoslavci dana 30.10.2023. godine, donosi

**GODIŠNJI PLAN UPRAVLJANJA IMOVINOM**

**OPĆINE NEGOSLAVCI**

**ZA 2024. GODINU**

Negoslavci, 30.10.2023. godine

**Uvod**

Imovina Općine Negoslavci prema Strategiji upravljanja imovinom Općine Negoslavci podrazumijeva sljedeće vrijednosti:

5.1. Poslovne udjele u trgovačkim društvima čiji je vlasnik Općina,

5.2. Dionice u trgovačkim društvima čiji je vlasnik Općina,

5.3. Osnivačka prava u pravnim osobama kojima je Općina osnivač,

5.4. Nekretnine i prava na nekretninama,

5.5. Novčana sredstva, prava i pokretnine.

U ovom Godišnjem planu razrađeni su prioritetni ciljevi iz Strategije prema konkretnim mjerama i objektima što se daje u daljnjem pregledu godišnjih aktivnosti.

Plan upravljanja imovinom u vlasništvu Općine Negoslavci za 2024. godinu, prati strukturu utvrđenu Uredbom o obveznom sadržaju Plana upravljanja imovinom u vlasništvu Republike Hrvatske („Narodne novine” broj 24/14). Poglavljima godišnjih planova definiraju se kratkoročni ciljevi, pružaju izvedbene mjere, odnosno specificiraju se aktivnosti za ostvarenje ciljeva te određuju smjernice upravljanja, a sve u svrhu učinkovitog upravljanja i raspolaganja imovinom Općine.

**Pregled godišnjih aktivnosti u 2024. godini** (prema Strategiji planiran prioritet 1)

| **Mjera iz Strategije** | **Objekt / aktivnosti** | **Izlaz (rezultat)** | **Izvor financija** | **Rok**  | **Odgovorna osoba** | **Veza sa ciljem Strategije** |
| --- | --- | --- | --- | --- | --- | --- |
| **Početak** | **Završetak** |
| MJERA: 7.3.1.2. Ažuriranje evidencije imovine pod nazivom Registar imovine Općine Negoslavci | **Registar imovine/**- izvršiti analizu postojećeg Registra imovine,- prema nalazu izvršiti njegovo ažuriranje u skladu s zakonom. | Ažuriran registar | Proračun Općine | Kontinuirano | Općinski načelnik | CILJ 1. |
| MJERA 7.3.4.1.Na svim objektima i prostorima procijeniti stupanj propadanja i obezvređivanja zbog starosti i lošeg održavanja imovine Općine Negoslavci | **Nekretnine Općine Negoslavci/****-** procijeniti stanje propadanja i potrebe obnove nekretnina Općine Negoslavci,- obnoviti po potrebi nekretnine Općine Negoslavci. | Procijenjeno stanje nekretninaObnovljena imovina | Proračun Općine | Kontinuirano | Općinski načelnik | CILJ 4. |
| MJERA 7.3.6.1.Iznaći organizacijsko rješenje i redovito ažurirati opće akte o upravljanju imovinom u skladu sa zakonima i drugim propisima. | **Opći akti upravljanja imovinom/** - procijeniti potrebu izmjena, dopuna ili donošenja novih općih akata Općine, u skladu sa zakonom,- donijete izmjene i dopune ili nove opće akte Općine, u skladu sa zakonom. | Procijenjena potreba ažuriranja općih akataIzvršeno ažuriranje | Općina Negoslavci | Kontinuirano | Općinski načelnik | CILJ 6. |
| MJERA 7.3.9.2. Redovito prema Godišnjem planu odvijanja aktivnosti informirati građane i javnosti o upravljanju imovinom Općine Negoslavci | Informirati građane i javnost o upravljanju imovinom Općine Negoslavci. | Dane informacije | Općina Negoslavci | Kontinuirano | Općinski načelnik / Službenik za informiranje | CILJ 9. |

Primjenjujući koncept odgovornog upravljanja imovinom Općine Negoslavci, na taj način ćemo aktivirati nedovoljno iskorištenu imovinu i njenu zaštitu od propadanja. Cilj je imovinu što prije staviti i održavati u funkciji gospodarskog razvoja Općine. Ukupna politika Općine je usmjerena na ostvarenje najboljih rezultata vodeći računa o ekonomskoj utemeljenosti upravljanja imovinom i dobrom gospodarenju.

Plan stupa na snagu osmog dana od dana objave u Službenom glasniku Općine Negoslavci.

**KLASA:** 406-05/23-01/01

**URBROJ:** 2196-19-01-23-01

**Negoslavci,** 30.10.2023. godine

**OPĆINSKI NAČELNIK**

Dušan Jeckov